LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2013 M. GEGUŽĖS 2 D. ĮSAKYMO Nr. 3D-323 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ VEIKLOS „ASBESTINIŲ STOGŲ DANGOS KEITIMAS“ ĮGYVENDINIMO PLANAVIMO BŪDU 2013 METAIS TAISYKLIŲ PATVIRTINIMO“ PAKEITIMO

2013 m. spalio 7 d. Nr. 3D-691

Vilnius

P a k e i č i u Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisykles, patvirtintas Lietuvos Respublikos žemės ūkio ministro 2013 m. gegužės 2 d. įsakymu Nr. 3D-323 „Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklos „Asbestinių stogų dangos keitimas“ įgyvendinimo planavimo būdu 2013 metais taisyklių patvirtinimo“ (Žin., 2013, Nr. 47-2358, Nr. 66-3315):

1. Išdėstau 16.5 punktą taip:

„16.5. pareiškėjas yra kaimo gyventojas, kuris ne mažiau kaip penkerius metus (nepertraukiamai) iki paramos paraiškos pateikimo nuolatinę gyvenamąją vietą deklaruoja kaimo vietovėje;“.

2. Išdėstau 16.14 punktą taip:

„16.14. pareiškėjas ne mažiau kaip dvejus pastaruosius metus (nepertraukiamai) iki paramos paraiškos pateikimo kaimo vietovėje vykdo profesinę ir (ar) ekonominę veiklą. Netaikoma, jei pareiškėjas yra sulaukęs pensinio amžiaus arba jam pripažintas 0–55 proc. darbingumas.“

3. Išdėstau 19.1.2 punkto pirmąją pastraipą taip:

„19.1.2. statybinių (stogo keitimo) medžiagų įsigijimas (galima iki 20 proc. paklaida nuo nurodyto asbesto kiekio Asbesto turinčių gaminių inventorizacijos ataskaitoje, tačiau jeigu patikros vietoje metu nustatytas mažesnis sumontuoto naujo stogo plotas, paklaida skaičiuojama nuo šio ploto):“.

Žemės ūkio ministras	Vigilijus Jukna